text: 
  Da hun således var i Berlin i 1960, blev hun foruden den officielle 
  hyldest også mødt af folk, der hujede og piftede ad hende og kaldte 
  hende landsforræder.
  
  Præsten Gottfried Wiarda kom ind på emnet, da han under 
  begravelsestalen sagde, at Marlene Dietrich også havde haft store 
  sorger i sit liv.
  
  " Frem for alt den sorg, det er ikke altid at blive forstået i sit
   fødeland, " sagde præsten med adresse til, at Marlene Dietrich af 
  mange tyskere fejlagtigt blev opfattet som en landsforræder.
  
  Præsten var dog ikke den eneste, der holdt en tale over den 
  legendariske filmskuespillerinde. Skuespilleren og regissøren Maximillian 
  Schell, der spillede sammen med hende i filmen " Dommen i Nürnberg "
  , sagde, da kisten langsomt blev sænket i jorden, " Kære Marlene  - 
   velkommen hjem. Jeg tror, du ville have elsket de mange bifald ", 
  med adresse til de godt tusinde mennesker, der uden for kirkegården 
  havde klappet taktfast, da cadillac'en med hendes kiste ombord 
  defilerede forbi.
  
  
  
  